**14. MAGÁNBIZTONSÁGI ALAPKÉPZÉSI SZAK**

534/2023. (XII. 5.) Korm. rendelet

**A/ A szak alapadatai**

**1. Az alapképzési szak megnevezése:**

a) magyar nyelven: magánbiztonsági alapképzési szak

b) angol nyelven: Private Security bachelor programme

**2. Az alapképzési szak szakirányai:** -

**3. Az alapképzési szakon szerezhető szakképzettség oklevélben szereplő megnevezése:**

a) magyar nyelven: magánbiztonsági igazgatásszervező

b) angol nyelven: Administration Manager in Private Security

**4. Az alapképzési szak profilja:**

**4.1. képzési terület szerinti besorolása:** államtudományi képzési terület, rendészeti felsőoktatás

**4.2. a végzettségi szint besorolása:**

a) alapfokozat (baccalaureus, bachelor of arts, rövidítve: BA)

b) ISCED 2011 szerint: 655

c) Magyar Képesítési Keretrendszer/Európai Képesítési Keretrendszer szerint: 6

**4.3. a szakképzettség képzési területek egységes osztályozási rendszere szerinti tanulmányi területi besorolása ISCED-F 2013 szerint:** 1032

**4.4. a szak orientációja**: gyakorlatorientált (60–70 százalék)

**B/ A képzés szerkezeti és kimeneti jellemzői**

**5. A képzési idő félévekben:** 6 félév

**6. Az alapfokozat megszerzéséhez összegyűjtendő kreditek száma:** 180 kredit

6.1. A szakdolgozathoz vagy diplomamunka elkészítéséhez rendelt kreditek száma: 2-12 kredit

6.2. Szakmai gyakorlati képzéshez rendelt kreditek száma: 10-13 kredit

6.3. A szakirány elvégzésével összegyűjtendő kreditek minimális száma: -

**7. Az alapképzési szak képzési célja, a szakmai kompetenciák leírása**:

**7.1. A képzés célja:** A képzés célja olyan igazgatásszervezők képzése, akik a civil biztonsági szférában szakmai feladatokat ellátó beosztotti, vezetői feladatok ellátására alkalmasak, ismerik a magánbiztonsági igazgatásban alkalmazott elveket, eljárásokat és eszközöket, azonosulni tudnak a civil biztonsági szféra elvárásaival és kellő mélységű ismeretekkel rendelkeznek a képzés következő ciklusban történő folytatásához.

**7.2. Az elsajátítandó szakmai kompetenciák:**

**7.2.1. Tudás:**

- Rendelkezik magánbiztonsági szektor működésével kapcsolatos válságkezelési alapismeretekkel.

- Birtokában van a munkavégzéséhez megfelelő szintű általános társadalmi és gazdasági ismereteknek.

- Ismeri a magánbiztonság és az önkormányzati rendészet elméleti, dogmatikai, jogi alapjait.

- Elsajátította a személy-és vagyonvédelmi, valamint magánnyomozói tevékenységre vonatkozó ismeretanyagot, amelyet a gyakorlatban is alkalmaz a személy-és létesítményvédelmi tevékenység során.

- Az elméleti és gyakorlati tudása rendszerbe szerveződik.

- Ismeri a különböző kockázati besorolású létesítmények védelmének rendszerét, és a vezetői kompetenciákat.

- Ismeri az egyes rendészeti és önkormányzati rendészeti feladatokat ellátó szervek szakmai rendszerét.

- Ismeri a minőség fogalmát, érti a folyamatos javítás jelentőségét. Érti a magas szinten integrált minőségirányítási rendszerek működését.

- Elsajátította a személyvédelmi feladatok ellátására vonatkozó speciális ismereteket.

- Átfogóan ismeri a magánbiztonsághoz és önkormányzati rendészethez kapcsolódó jogi szabályozást, az etikai normákat.

- Ismeri az önkormányzati rendészeti, egyes rendészeti feladatokat ellátó szerveknél rendszeresített kényszerítő eszközöket és alkalmazásuk lehetőségeit.

- Rendelkezik a biztonságvédelem hosszú távú, és magas szintű műveléséhez szükséges gyakorlati módszerekkel és eszközökkel kapcsolatos biztos ismeretekkel.

- Rendelkezik a magánbiztonsági szektorra vonatkozó rendészeti igazgatási ismeretekkel.

- Ismeri a magánbiztonság fő területeinek, elméleteinek ismeretszerzési és problémamegoldási módszereit.

- Rendelkezik a létfontosságú rendszerelemek védelmére vonatkozó speciális ismeretekkel.

- Anyanyelvi szinten ismeri a magánbiztonsági és az önkormányzati rendészeti szektor szakmai szókincsét.

- A biztonsági kockázatok ismeretében képes védelmi koncepciót alkotni, kiválasztja a szükséges biztonságtechnikai rendszereket, rendszer elemeket.

- Ismeri a komplementer rendészti szereplők és a rendészeti szervek együttműködésének elméleti, dogmatikai és jogi alapjait.

- Ismeri a magánbiztonságban rendszeresített támadáselhárító eszközöket és alkalmazásuk lehetőségeit.

- Elsajátította a magánnyomozói feladatok ellátására vonatkozó speciális ismereteket.

- Rendelkezik a fegyveres biztonsági őrségek működésével kapcsolatos ismeretekkel.

- Ismeri a rendkívüli események kivizsgálásának elméleti, gyakorlati és jogi alapjait.

- Rendelkezik magánbiztonsági szektor működésével kapcsolatos nemzetbiztonsági és terrorelhárítási alapismeretekkel

- Ismeri a magánbiztonságban rendszeresített támadáselhárító eszközöket és alkalmazásuk lehetőségeit.

**7.2.2. Képesség:**

- El tudja látni a szakterületének megfelelő szolgáltatói, illetve hatósági jogalkalmazói szolgálati feladatokat.

- Teljesíti a vezetővel szemben támasztott követelményeket, képes szervezetének vezetésére, tevékenységének irányítására, ellenőrzésére.

- Képes az alárendeltek, beosztottak napi tevékenységének tervezésére, szervezésére és vezetésére.

- Képes az alárendeltek, beosztottak képzésének, továbbképzésének tervezésére, szervezésére és végrehajtására.

- A humánerőforrás-gazdálkodás alapelveit gyakorlatban meg tudja valósítani.

- Alkalmazza a speciális személy- és vagyonvédelmi jogi, személyvédelmi, valamint magánnyomozási, irányítási és szervezési ismereteket.

- Elvégzi a magánbiztonság, valamint az állami és önkormányzati rendészet ismeretrendszerét alkotó diszciplínák alapfokú analízisét, az összefüggések szintetikus megfogalmazását és adekvát értékelését.

- Ellátja a vállalkozás keretében végzett személy- és vagyonvédelmi vezetői feladatokat.

- Használja a magánbiztonsági szektor feladatellátását érintő speciális informatikai és technikai felszereléseket és eszközöket.

- Ellátja az egyes rendészeti szervek szolgálatszervezési és ellenőrzési feladatellátásával kapcsolatos vezetői feladatokat.

- Képes az ideiglenes jelleggel, adott biztosítási feladatok végrehajtásra létrehozott szervezetek vezetésére.

- A biztonságvédelem feladatait a szükséges módszerek és eszközök kiválasztásával, egyedi és komplex alkalmazásával tervezi és oldja meg.

- Fejleszti tudását, és ehhez alkalmazza a tudásszerzés, önfejlesztés különböző módszereit és képes használni a legkorszerűbb információs és kommunikációs eszközöket.

- Megérti és használja a magánbiztonsággal kapcsolatos online és nyomtatott szakirodalmát magyar és idegen nyelven, rendelkezik a hatékony információkeresés és -feldolgozás ismereteivel a szakterülete vonatkozásában.

- Megtervezi és megszervezi saját önálló tanulását, ahhoz a hozzáférhető források legszélesebb körét használja.

- Képes feladat-hatáskör mátrixot összeállítani, működési folyamatokat definiálni, csoportmunkában dolgozni. Képes mérhető vállalati minőségcélok kitűzésére.

**7.2.3. Attitűd:**

- Törekszik a minőség fenntartására, nyitott az új minőségmenedzsment módszerek megismerésére.

- Nyitott az új technikai megoldásokra, a biztonságot szem előtt tartva képviseli megbízója, munkáltatója érdekeit.

**7.2.4. Autonómia és felelősség:**

- Érdekérvényesítésében betartja a biztonsági szakma írott és íratlan szabályait.

- Tervezi, szervezi, valamint végrehajtja a magánbiztonsági és önkormányzati rendészeti szakterületnek megfelelő és azt érintő feladatokat.

- Javaslatokat tesz a vezetői felé a hatékonysági szempontokat figyelembe véve.

- Végrehajtja a szabályokat megszegőkkel szembeni, a rendészeti feladatokat ellátó szervezetek hatáskörébe tartozó intézkedéseket.

- Felelősséget érez a munkáltatója, megbízója biztonságáért, valamint a rábízott munkaerőért.

- Felelősséggel részt vállal szakmai nézetek kialakításában, indoklásában.

- Biztonságtechnikai kérdésekben önálló döntés meghozatalára képes, felelősséget vállal saját munkájáért és döntéseiért.

- Minőségirányítási kérdésekben véleményt alkot. Képes ellenőrzést és önellenőrzést végezni, folyamat hibákat feltárni, azok megszüntetésére másokkal együttműködve helyesbítő és megelőző tevékenységeket kidolgozni.

**7.3. Az elsajátítandó szakirányú kompetenciák: -**

**C/ A képzés további jellemzői**

**8. Az alapképzés jellemzői:**

**8.1. Idegennyelvi követelmény:** A jelentkezéshez és a felvételhez szükséges idegennyelvi követelményt a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló [2011. évi CXXXII. törvény](https://njt.hu/jogszabaly/2011-132-00-00) felhatalmazása alapján kiadott jogszabály határozhat meg.

**8.2. A szak speciális képzésszervezési, módszertani jellemzői:**

8.2.1. Szakmai gyakorlatra vonatkozó követelmények: A kötelező szakmai gyakorlat 10 hét (400 óra). A szakmai gyakorlat részletes követelményeit a szak tanterve határozza meg.